সৃজিতের ছবিতে বাম নেতা এবার অভিনেতা! কে!

কলকাতা: পরিচালক হিসেবে ক্যামেরার পিছনে এই বাম নেতাকে এর আগে দেখা গেছে। এবার তিনি অভিনেতা হিসেবে ক্যামেরায় ধরা দেবেন। তার পরিচালক সৃজিত মুখার্জি(Srijit Mukherjee)। পর্দায় নতুন রূপে দেখা যাবে এই বাম নেতা তথা সিপিএমের শতরূপ ঘোষকে(Shatarup Ghosh)। কোন ছবিতে জানেন!
রাজনীতির আঙিনায় সিপিএমের হয়ে তাকে গলা ফাটাতে সাধারণ মানুষ প্রায় দেখে থাকেন। এমনকি বিভিন্ন টেলিভিশন চ্যানেলেও বিতর্ক সভায় তিনি যথেষ্ট উজ্জ্বল মুখ। দর্শকর-শ্রোতারা তার অকাট্য রাজনৈতিক যুক্তিকে অনেক সময় বাহবা দেন।

আরও পড়ুন:শোভনের জন্মদিন উপলক্ষে বিশেষ পোস্ট সোহিনীর

আগামী ১১ ই এপ্রিল সৃজিত মুখার্জির ‘কিলবিল সোসাইটি'(Killbill Society) ছবিটি মুক্তি পেতে চলেছে। দর্শক অধীর আগ্রহে অপেক্ষা করছেন এই ছবির জন্য।এই ছবিতে মুখ্য ভূমিকায় দেখা যাবে পরমব্রত চট্টোপাধ্যায় ও কৌশানী মুখোপাধ্যায়কে। আর এখানেই দেখা যাবে এই বামনেতা শতরূপ ঘোষকে।
জানা যাচ্ছে ছবির একটি দৃশ্যে নিউজ চ্যানেলে আলোচনার প্যানেলে তাঁকে দেখা যাবে। আসলে তিনি বাস্তব চরিত্রেই ছবিতে দেখা দেবেন। অর্থাৎ বন্ধু সৃজিতের হাত ধরে টলিউডে শতরূপের অভিনেতা হিসেবে আত্মপ্রকাশ করল।
প্রসঙ্গত, শতরূপ পরিচালক হিসেবে আগে কাজ করেছেন। জনপ্রিয় টলিউড পরিচালক তরুণ মজুমদারকে নিয়ে একটি তথ্যচিত্র বানিয়েছিলেন তিনি। খুব শীঘ্রই সেটি মুক্তি পাওয়ার কথা।
বলা যেতে পারে শুধু শতরূপ নয় তার দলের আরেক মহিলা নেত্রী দীপ্সিতা ধরও(Dipsita Dhar) একটি হিন্দি ওয়েব সিরিজে অভিনেত্রী হিসেবে আত্মপ্রকাশ করেছেন। এই সিরিজেও তাকে রিয়েল চরিত্রেই দেখা গেছে অর্থাৎ নেত্রী হিসেবে।